stanford-oval/wikipedia huggingface dataset:
פאולוניה
מראה חזותי של העץ

מערך הסיבים: לעץ הפאולוניה יש מערך סיבים ארוך וישר מכיוון שכל הרקמות שמרכיבות את העץ – סיבים, טראכידים, תאי פרניכמה, ורקמת ההובלה קשורים במקביל בציר אורכי. עצי הפאולוניה שמעובדים באזורי אקלים ממוזג בדרך כלל מניבים את העץ הדקורטיבי ביותר במערך הסיבים מעיקר בעקבות ריבוי העונות, כך שבחורף הקר, שמאופיין באביב מוקדם וסתיו מאוחר העץ גדל לאט ודחוס, ובקיץ יותר מהר ומאוורר. בנוסף, ככל שהאקלים מגוון יותר כך יש יותר פסים כהים במרקם של העץ: שבוע קר במיוחד שלאחריו שבוע חם, ייצרו שתי שכבות של אזור צפוף שגדל לאט ואזור מאוורר שגדל מהר יותר. אקלים טרופי יותר יניב עץ רך יותר עם מערך סיבים יותר מעודן.
המרקם דקיק משום שמערכות ההובלה צרות והסיבים בעלי קירות דקים מאוד, יחסית. צבע עץ הפאולוניה הוא צהוב חיוור, עד לצבע דבש זהוב בהיר, כאשר הצבע הופך כהה בצורה הדרגתית מחוץ כלפי פנים. הגידול המהיר והמוקדם ביותר, יוצר טבעות גדילה גדולות שמצטמצמות במהירות ככל שהקוטר גדל.
עץ הפאולוניה והאדם > עץ הפאולוניה בהיסטוריה האנושית

במשך מאות שנים גידלו הסינים את עץ הפאולוניה (יש עדויות לגידולו בסין מהמאה השנייה לספירה), הידוע גם כ"עץ הקיסרית" וכ"עץ הספיר", מטעמי יופי ובשל עצתו היקרה. בסין ישנן מספר אמונות מסורתיות בנוגע לעץ זה. כאשר תינוקת חדשה נולדת, שותלים עץ פאולוניה, ולקראת חתונתה עושים מהעץ שלה את תיבת החתונה שלה. אמונה נוספת אומרת כי יש לשתול עץ פאולוניה ליד הבית, כדי שעוף החול ("הפיניקס") יבוא ויגן עליהם מפני רע, ויביא איתו מזל טוב. הסינים השתמשו בעץ לשימושים רבים – רהיטים, ארונות קבורה לקיסרים הסינים, בניית בתים, צעצועים, ואפילו כלים מוזיקליים.
העץ עשה את דרכו הראשונה לארצות הברית באמצע המאה התשע-עשרה, כאשר השתמשו בזרעים של פאולוניה כדי לארוז כלי חרסינה שיובאו מסין לארצות הברית. כשנפרקו הארגזים, הפיצה הרוח את הזרעים של העץ, והעץ מצא בית גידול תואם-לטבעי במדינות מזרח ארצות הברית. בתחילה התפתחו עסקים להכלאת זנים וייצור זרעים, אך בשנת 1847, משהתגלה כי הצמח מתרבה וגטטיבית, התרסק שוק הזרעים.
כיום ההתעניינות בעץ שוב הולכת וגדלה. מחקר של ה-IDRC International Devlopment Research Centre בקנדה ערך השוואות שונות בין הכלאות מהונדסות גנטית של העץ.
עץ הפאולוניה והאדם > שימוש בעץ

הפאולוניה מצטיינת כעץ רב תכליתי. ביפן היא שימשה ברובה לרהיטים. בין שאר השימושים נכללים ייצור תבליטים, ציפוי לוחות, כלי מוזיקה, קבקבים, גילופים לצורך עיטור, קערות יפות, כפות ועוד הרבה.
לאחרונה מתרבה השימוש בפאולוניה במקרים בהם נדרש עץ קל - בנייה ימית, בניית מטוסים, משאיות וכדומה.
עץ הפאולוניה והאדם > שימוש בתעשיית הנייר

בעבר, הוערך הפוטנציאל של שימוש בפאולוניה (פאולוניה טומנטוסה) כעץ לנייר. בהמשך נמצא כי בהשוואה לעצים מהירי-גדילה אחרים, לפאולוניה יש גרביטציה ספציפית[דרושה הבהרה] נמוכה, וסיבים קצרים באורכם, תכונות המחלישות את הנייר המיוצר.עם זאת, קצב הגדילה הגבוה עשוי להיות יתרון חשוב לסיבים לסוגי נייר מסוימים, שבהם החוזק של הנייר פחות חשוב לשימוש.
גידול מהיר

כעץ מהיר-גדילה, עץ הפאולוניה עשוי להוות תחליף שיעזור בעצירת כריתת יערות מסיבית.[דרוש מקור] העץ עשוי לייצר בין פי שניים לפי ארבעה עץ מאשר עצים מסחריים אחרים באותו סדר גודל של זמן. לאחר הכריתה, עץ חדש גדל מן הגדם שנוצר ומשתמש באותה מערכת שורשים שפיתח כבר העץ הקודם לפניו, ובכך נחסכות פעולות ניקיון של אחרי הכריתה, סחף של הקרקע, ואיבוד חומר.
גידול מהיר > פאולוניה בארץ

בשנת 2001 יובאו לישראל זנים שונים של הפאולוניה לארץ מסין ומאוסטרליה. גידולי העץ עדיין בחיתוליו, אך ישנן משתלות וחברות מעטות שאימצו את העץ ואת שיווקו. חברת "אגרובו" מצהירה על שיווק עיקרי של שישה זנים של הפאולוניה, שאת שתילהם מגדלים במשתלות ראש הנקרה, ועל שתילת 11 חלקות ברחבי הארץ, בעיקר בדרום הקרוב ועד הצפון, בעיקר כדי לשפר את יחסי הציבור של העץ. במושב שדמות דבורה קיים יער פאולוניה יחיד מסוגו בפארק 'דרך העץ', המשתמש כאתר קמפינג ואטרקציות בו ניתן ללמוד על עץ הפאולוניה. בנוסף, חברת נטפים עוסקת בטיפול בעץ ובעידוד הפיכתו לענף חקלאי, ללא הצלחה רבה.
גידול מהיר > חסרונות

פגיעות לקור – אף על פי שאפשר לגדל עץ של 10 מטרים תוך כמה שנים, העץ הוא פריך ושברירי במידה מסוימת ונתון לפגיעות רוח וקרה. הגידול המהיר גם גורם לעץ לקפוא בנפילות טמפ' פתאומיות בסתיו לפני שהצמח הספיק להקשיח.
זהו מין פולש, כלומר מין שמשתלט על בית גידול שבא מבחוץ, כשהוא לא נטמע בתוך מערכת אקולוגית מאוזנת של בית הגידול, אלא דוחק עד כדי הכחדת מינים שלמים מתוך בית הגידול. הסיבות לפולשנות ה"מוצלחת" היא יכולתו להתאקלם היטב במגוון סוגי אקלים, צמיחה מהירה (תחרות על האור עם צמחים אחרים), והפצת זרעים יעילה. זוהי הסיבה לבחירה לגדלו, אם מאינטרס כלכלי ואם מאינטרס סביבתי, וכך הוא מתפשט בעולם, כך שהאדם תורם בעזרת עץ זה לדילול מגוון המינים.
הערות שוליים

↑  Specific gravity, fiber length, and extractive content of young Paulownia James R. Olson,a and Stanley B. Carpenterb
| --- | --- |
בקרת זהויות :  NLI: 987007531476505171  LNB: 000310763
קולין הובר

| --- | --- |

 לידה:  11 בדצמבר 1979 (בת 45) Sulphur Springs, ארצות הברית 
 מדינה:  ארצות הברית 
 מקום לימודים:  אוניברסיטת טקסס A&M בקומרס, Texas A&M University Commerce School of Social Work 
 שפות היצירה:  אנגלית 
 סוגה:  new-adult fiction, סיפורת, דרמה פסיכולוגית, מותחן, אהבה רומנטית 
 יצירות בולטות:  איתנו זה נגמר, It Starts with Us, Verity 
 תקופת הפעילות:  מ-2012 
 מספר צאצאים:  3
 colleenhoover.com
 חתימה:   
 
מרגרט קולין פאנל (באנגלית: Margaret Colleen Fennell; נולדה ב-11 בדצמבר 1979) היא סופרת אמריקאית הכותבת בעיקר רומנים רומנטיים וסיפורת לצעירים. ידועה בעיקר בשל הרומן שלה משנת 2016 "איתנו זה נגמר".
רבות מיצירותיה יצאו בהוצאה עצמית לפני שפורסמו על ידי הוצאת ספרים. נכון לאוקטובר 2022, מכרה כ-20 מיליון ספרים.
היא נבחרה לאחת ממאה האנשים המשפיעים ביותר בעולם על ידי מגזין טיים בשנת 2023.
ביוגרפיה

הובר נולדה בטקסס בשנת 1979 ונישאה בשנת 2000. היא בעלת תואר בעבודה סוציאלית ובכך גם עבדה לפני שהחלה לכתוב ספרים.
בנובמבר 2011 החלה לכתוב את רומן הביכורים שלה, "Slammed", ופרסמה אותו בהוצאה עצמית בינואר 2012. ספר ההמשך, "Point of Retreat" יצא בפברואר 2012. שני הספרים הגיעו למקומות גבוהים ברשימת רבי המכר של הניו יורק טיימס באוגוסט ב-2012. בשנת 2014 הוציאה ספר שלישי בסדרה, "This Girl". לאחר ההצלחה של ספרים אלה, עזבה את עבודתה כעובדת סוציאלית כדי להפוך לסופרת במשרה מלאה.
ספרה "איתנו זה נגמר" עובד לסרט קולנוע שיצא לאקרנים באוגוסט 2024. באוקטובר 2024, פורסם כי סרטי יוניברסל רכשו את הזכויות לעבד לסרט את הספר "מזכרת ממנו" מאת הובר. הסרט מתוכנן לצאת ב-13 בפברואר 2026, תקופת יום ולנטיין. הספר "מזכרת ממנו" מכר יותר מ-5 מיליון עותקים בארצות הברית ו-6.5 מיליון עותקים ברחבי העולם, ותורגם ל-45 שפות, כולל לעברית. העלילה עוקבת אחר קנה רואן, שחוזרת לעיירה שלה אחרי חמש שנים בכלא ומנסה להתאחד עם בתה בת הארבע. עם זאת, האנשים שסובבים את בתה מנסים להרחיק את קנה, מלבד בעל בר מקומי בשם לדג'ר וורד, שמתחבר אליה על אף הלחצים מסביבם. הובר כתבה את התסריט יחד עם לורן לוין, שתיהן גם מפיקות את הסרט דרך חברת ההפקות שלהן, Heartbones Entertainment.
ספריה שיצאו בעברית

אהבה מכוערת (2015)
איתנו זה נגמר (2016)
בקצב הלב (2016)
וידוי (2017)
לאהוב בלי סודות (2019)
תעתוע (2019)
מושלם (2020)
להתחרט עליך (2021)
איתנו זה מתחיל (2022)
מזכרת ממנו (2023)
לעולם לא (2023)
הופלס (2023)
הסוד של ליילה (2023)
עצם הלב (2023)
9 בנובמבר (2024)
לאבד את הופּ (2024)
הערות שוליים

↑   עלית קרפ, הכתיבה של קולין הובר היא מופת של טראמפיזם ספרותי, באתר הארץ, 12 בספטמבר 2023
↑  Colleen Hoover: The 100 Most Influential People of 2023, Time, ‏2023-04-13 (באנגלית)
↑  איה חיות, רב המכר של בת ה-19 והמשפחה של רוצח לינקולן: הספרים השווים ביותר מעבר לים, באתר ynet, 13 באוגוסט 2022
↑  Texas woman self-publishes, hits best-seller lists, AP News, ‏2013-04-16 (באנגלית)
↑  Merry, Stephanie (2022-03-03). "On TikTok, crying is encouraged. Colleen Hoover's books get the job done". Washington Post (באנגלית אמריקאית). ISSN 0190-8286. נבדק ב-2024-05-10.
↑  אבנר שביט‏, הלהיט הכי גדול כרגע הוא דוגמה נדירה לסרט שיכול להציל חיים, באתר וואלה, 13 באוגוסט 2024
↑  Anthony D'Alessandro, Universal Bringing Colleen Hoover’s ‘Reminders Of Him’ To Big Screen; Sets February 2026 Release, Deadline, ‏2024-10-07 (באנגלית אמריקאית)
| --- | --- |
בקרת זהויות :  NLI: 987007577078105171  PLWABN: 9810630951205606  BIBSYS: 15021163  BnF: cb16921238f (data)  GND: 1078023522  ICCU: CFIV285825  ISNI: 0000 0003 8024 412X  LCCN: n2012056883  LNB: 000262002  NDL: 001189981  NKC: xx0183129  NLA: 52810318  NLK: KAC201503309  NSK: 000626205  NTA: 376059281  RERO: 02-A024297417  SUDOC: 195301064  VIAF: 259222571   WorldCat (עם VIAF): 259222571
ללא רחמים (2016)

| ללא רחמים (2016)>  הפוסטר הרשמי של האירוע בכיכובם של המיז ומאריס.מידע |
| --- | --- | --- |
ארגון: WWE
מותג (ים): סמאקדאון
תאריך: 9 באוקטובר 2016
עיר: סקרמנטו, קליפורניה
אולם: גולדן ואן סנטר
מספר צופים: 14,324
ספונסר (ים): WWE 2K17 מאטל
סדרת אירועי שלם וצפה של ה-WWE
| התנגשות של אלופים | ללא רחמים (2016) | גיהנום בכלוב |
סדרת אירועי ללא רחמים
| 2008 | ללא רחמים (2016) | 2017 |
ללא רחמים (2016) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את המותג סמאקדאון ונערך ב-9 באוקטובר 2016, באולם גולדן ואן סנטר שבסקרמנטו, קליפורניה. האירוע היה האירוע ה-12 בסדרת אירועי ללא רחמים והראשון מאז שנת 2008.
שמונה קרבות התנהלו באירוע, כולל אחד שהתקיים במופע המקדים לאירוע. בקרב שפורסם כקרב המרכזי, שלמעשה היה הקרב הפותח של האירוע, AJ סטיילס ניצח את דין אמברוז וג'ון סינה בקרב משולש ושמר על אליפות ה-WWE העולמית. הקרב המרכזי היה אמור לסגור את האירוע, אך הוחלט להקדימו לקרב הפותח של האירוע, משום שהעימות הנשיאותי השני של ארצות הברית שודר באותו הזמן שהקרב המרכזי שודר. עקב שינוי זה, הקרב המרכזי הפך להיות הקרב בין בריי וויאט לרנדי אורטון, שבו וויאט ניצח. עוד ברשימת הקרבות, דולף זיגלר ניצח את המיז וזכה באליפות הבין יבשתית בקרב אליפות נגד קריירה.
אירוע

| --- | --- |

תפקיד:: שם:
צוות השידור באנגלית: מאורו רנאלו
צוות השידור באנגלית: ג'ון "בראדשו" לייפילד
צוות השידור באנגלית: דייוויד אוטונגה
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: סבסטיאן האקל
צוות השידור בגרמנית: קרסטן שייפר
כרוז: גרג המילטון
שופטים: דן אנגלר
שופטים: ג'ייסון איירס
שופטים: מייק קיודה
שופטים: ריאן טראן
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: ג'רי לולר
פאנל לפני האירוע: ליטה
פאנל Talking Smack: רנה יאנג
פאנל Talking Smack: דניאל בריאן
אירוע > מופע מקדים

במהלך המופע המקדים, קורט הוקינס ערך את חזרתו ל-WWE. כפי שפורסם, הוא נכנס לזירה. לעומת זאת, הוא לא לקח חלק פעיל בקרב, אך הודיע שהקרב הראשון שלו יתרחש בפרק הבא של התוכנית סמאקדאון.
לאחר מכן, שיין מקמהן ודניאל בריאן הודיעו לאלכסה בליס שעקב סיבות רפואיות, בקי לינץ' לא כשירה להתחרות. עוד הם אמרו שקרב האליפות המתוכנן ביניהם יידחה ל-8 בנובמבר בפרק של התוכנית סמאקדאון, ואלכסה בליס תתמודד מול יריבה אחרת באירוע.
המופע המקדים הכיל קרב אחד בודד, ובו ההייפ ברוס (מוג'ו ראולי וזאק ריידר) ואמריקן אלפא (צ'אד גייבל וג'ייסון ג'ורדן) התמודדו מול האסנשן (קונור וויקטור) והוודוילנס (איידן אינגליש וסיימון גוץ') בקרב ארבעה נגד ארבעה. ג'ורדן העניק לקבוצתו את הניצחון בקרב לאחר שביצע על אינגליש את מהלך ה-Grand Amplitude ואז הצמיד אותו לספירת שלוש מוצלחת.
אירוע > קרבות מקדימים

האירוע עצמו נפתח בקרב שבו AJ סטיילס הגן על אליפות ה-WWE העולמית נגד דין אמברוז וג'ון סינה בקרב משולש. במהלך הקרב, סינה ביצע על אמברוז את מהלך הסיום שלו, האטיטיוד אדג'סטמנט, כשניסיון ההצמדה שבא לאחר מכן לא היה מוצלח. סינה המשיך וביצע עליו את מהלך ההכנעה שלו, ה-STF, אך אמברוז סירב להיכנע. אמברוז המשיך לספוג מהלומות, הפעם מסטיילס שביצע עליו את מהלך הספרינגבורד 450 ספלאש והסטיילס קלאש. לעומת זאת, סינה ביצע על סטיילס את מהלך ה-STF, אך אמברוז היה שם כדי למנוע את ההכנעה. לאחר מכן, אמברוז ביצע על סטיילס את מהלך ההכנעה של סטיילס, הקאלף קראשר, וסינה ביצע על סטיילס את מהלך ה-STF, בו זמנית. סטיילס נכנע, אך השופט המשיך את הקרב, מכיוון ששני המשתתפים לא יכולים להכניע את האחר באותו הזמן. אמברוז ביצע על סינה את מהלך הסיום שלו, ה-Dirty Deeds, אך סטיילס מנע את ההצמדה שבאה לאחר מכן, כשמשך את השופט מחוץ לזירה. בסיום, סינה ביצע על אמברוז את מהלך הסופר אטיטיוד אדג'סטמנט, אבל סטיילס הכה את סינה בעזרת כיסא והצמיד אותו לניצחון, שהקנה לו הגנה מוצלחת על התואר.
אז, ניקי בלה התמודדה מול כרמלה. ברגעי הסיום של הקרב, ניקי בלה ביצעה על כרמלה את מהלך ה-Rack Attack 2.0 כדי להשיג את הניצחון בקרב.
בקרב שבא לאחר מכן, הית' סלייטר וריינו הגנו על אליפות הזוגות של סמאקדאון נגד האוסוס (ג'יי אוסו וג'ימי אוסו). הקרב הסתיים לאחר שריינו ביצע על ג'יי אוסו את מהלך ה-Gore כדי להעניק לו ולריינו הגנה מוצלחת על חגורות האליפות.
בקרב הרביעי, ג'ק סוואגר התמודד מול ברון קורבין. בסיום, סוואגר ביצע על קורבין את מהלך ההכנעה שלו, הפטריוט לוק, אך קורבין הצליח להגיע לדופן הזירה, שכתוצאה מכך חייב את סוואגר להפסיק את המהלך. קורבין ניצל את המצב לטובתו ונעץ אצבע בעינו של סוואגר. קורבין ביצע על סוואגר את מהלך הסיום שלו, ה-End of Days, כדי לנצח בקרב.
אז, המיז (שלווה לקרב על ידי מאריס) הגן על האליפות הבין יבשתית נגד דולף זיגלר בקרב אליפות נגד קריירה, כאשר הקריירה של דולף זיגלר הונחה על כף המאזניים. במהלך הקרב, המיז ביצע על זיגלר את מהלך ההכנעה, פיגר פור לג לוק, אך זיגלר הצליח להגיע לחבלי הזירה ולשבור את ניסיון מהלך ההכנעה. זיגלר ביצע על המיז את מהלך הזיג זג, שלא עזר לו בהשגת הניצחון. לאחר שמאריס ריססה תרסיס פלפל בפניו של זיגלר, המיז ניצל זאת וביצע עליו את מהלך הסיום שלו, הסקול קראשינג פינאלי, אבל זיגלר הניח את רגלו על חבל הזירה התחתון כדי למנוע את ההצמדה לפני תום ספירת שלוש. מייקי וקני מקבוצת הספיריט סקוואד הופיעו על מנת להסיח את דעתו של זיגלר, אך האחרון הדף אותם, כאשר הוא ביצע על מייקי את מהלך הסופרקיק. המיז ביצע פעם נוספת על זיגלר את מהלך הסקול קראשינג פינאלי, אך גם בפעם הזאת זיגלר הצליח לצאת מניסיון ההצמדה שבא לאחר מכן. השופט הרחיק את מאריס, מייקי וקני ממתחם הזירה. כתוצאה מכך, היתרון המספרי לטובת המיז בוטל, מה שאיפשר לזיגלר לבצע על האחרון את מהלך הסופרקיק, שהבטיח לו את הניצחון בקרב ואת הזכייה בתואר. כמו כן, ניצחון זה של זיגלר הציל את הקריירה שלו.
בקרב הלפני אחרון, אלכסה בליס הגיעה החוצה. מוקדם יותר, נודע שאלופת הנשים של סמאקדאון, בקי לינץ', לא כשירה להתחרות. בליס התלוננה על כך שהקרב האליפות שהובטח לה נדחה, עד שנעמי הגיעה וקטעה אותה, כך שהשתיים ניהלו קרב ביניהן. בסיום, בליס ביצעה על נעמי את מהלך ה-Cross Armbar, אך נעמי הצליחה להפוך את בליס ולהשתמש במשקל גופה כדי להצמיד אותה לניצחון.
אירוע > הקרב המרכזי

בקרב המרכזי, רנדי אורטון התמודד מול בריי וויאט. במהלך הקרב, אורטון ניסה לבצע על וויאט את מהלך הסיום שלו, ה-RKO, אך וויאט התחמק מכך והשליך את אורטון על שולחן השדרנים. מנגד, וויאט ניסה לבצע על אורטון את מהלך "האחות אביגיל", אך אורטון חמק וניסה להכות אותו בעזרת מהלך ה-RKO, שנבלם על ידי וויאט, שביצע את מהלך האורנאגי סלאם, שלא הספיק לו כדי להשיג את הניצחון בקרב. בסיום, אורטון ביצע על וויאט את מהלך ה-DDT ואז ניסה לבצע את מהלך ה-RKO, אך אז האורות כבו וכאשר הם דלקו בחזרה, לוק הארפר הופיע בזירה והסיח את דעתו של אורטון. וויאט ניצל הסחת דעת זו כדי לבצע על אורטון את מהלך "האחות אביגיל" אשר הספיק לו כדי לנצח בקרב.
תוצאה לאורך זמן

בפרק העוקב של התוכנית סמאקדאון, שיין מקמהן ודניאל בריאן אתגרו את Raw לשלושה קרבות הדחה מסורתיים לאירוע סדרת ההישרדות אשר יכללו את חמשת המתאבקים הטובים ביותר של כל מותג, חמש המתאבקות הטובות ביותר של כל מותג וחמשת הזוגות הטובים ביותר של כל מותג, אתגר שאליו הממונה על המותג Raw, סטפני מקמהן, נענתה בחיוב.
דין אמברוז הפך לטוען לכתר לאליפות ה-WWE העולמית של AJ סטיילס באירוע הבלעדי הבא של סמאקדאון, TLC: Tables, Ladders & Chairs, כשהשניים התמודדו בקרב TLC: שולחנות, סולמות וכיסאות.
רנדי אורטון הצטרף למשפחת וויאט בתרחיש שבו "אם אינך יכול לנצח אותם - הצטרף אליהם".
דולף זיגלר הציע למיז קרב חוזר על האליפות הבין יבשתית, אך המיז סירב לכך. בעקבות דחיית ההצעה, זיגלר הציב בפני כל מתאבק Raw קרב על תוארו באירוע סדרת ההישרדות. הודות לאשתו של המיז, מאריס, המיז קיבל קרב חוזר על האליפות הבין יבשתית עוד לפני קיום האירוע סדרת ההישרדות.
מכיוון שמתאבק סמאקדאון הגן על התואר שלו מול מתאבק מ-Raw, דניאל בריאן ניהל משא ומתן מול הג'נרל מנג'ר של Raw, מיק פולי, כדי שהמחזיק באליפות ה-WWE במשקל קל, השייכת ל-Raw, יגן על התואר מול מתאבק מסמאקדאון. בריאן בחר בקאליסטו כמתאבק אשר יתמודד על תואר זה ואמר שבמידה שהוא ינצח, כל מחלקת משקל קל תועבר לסמאקדאון.
תוצאות

| מס' | תוצאות | התניות | זמן |
| --- | --- | --- | --- |
| P1 | ההייפ ברוס (מוג'ו ראולי וזאק ריידר) ואמריקן אלפא (צ'אד גייבל וג'ייסון ג'ורדן) ניצחו את האסנשן (קונור וויקטור) והוודוילנס (איידן אינגליש וסיימון גוץ') | קרב ארבעה נגד ארבעה | 09:10 |
| 2 | AJ סטיילס (א) ניצח את דין אמברוז וג'ון סינה | קרב משולש על אליפות ה-WWE העולמית | 21:15 |
| 3 | ניקי בלה ניצחה את כרמלה | קרב יחידים | 08:05 |
| 4 | הית' סלייטר וריינו (א) ניצחו את האוסוס (ג'יי אוסו וג'ימי אוסו) | קרב זוגות על אליפות הזוגות של סמאקדאון | 10:17 |
| 5 | ברון קורבין ניצח את ג'ק סוואגר | קרב יחידים | 07:30 |
| 6 | דולף זיגלר ניצח את המיז (א) (עם מאריס) | קרב אליפות נגד קריירה על האליפות הבין יבשתית אם זיגלר היה מפסיד, הוא היה מוכרח לפרוש | 19:42 |
| 7 | נעמי ניצחה את אלכסה בליס | קרב יחידים | 05:25 |
| 8 | בריי וויאט ניצח את רנדי אורטון | קרב יחידים | 15:40 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  האירוע ללא רחמים מגיע לקליפורניה
↑  חדשות מרעישות: ארגון ה-WWE מודיע שהקרב המרכזי על אליפות ה-WWE העולמית יפתח את האירוע
↑  בקי לינץ' מחוץ לאירוע ללא רחמים עקב פציעה
↑  קורט הוקינס אומר שהוא ייכנס לזירה באירוע ללא רחמים: סמאקדאון, 4 באוקטובר 2016
↑  סמאקדאון מציבים אתגר גדול בפני Raw לקראת אירוע סדרת ההישרדות
↑  ההייפ ברוס ואמריקן אלפא ניצחו את האסנשן והוודוילנס (קרב במופע המקדים)
↑  AJ סטיילס ניצח את סינה ואמברוז ושמר על אליפות ה-WWE העולמית
↑  ניקי בלה ניצחה את כרמלה
↑  סלייטר וריינו ניצחו את האוסוס ושמרו על אליפות הזוגות של סמאקדאון
↑  קורבין ניצח את סוואגר
↑  זיגלר ניצח את המיז והפך לאלוף הבין יבשתי החדש (קרב אליפות נגד קריירה)
↑  נעמי ניצחה את בליס
↑  וויאט ניצח את אורטון
שמואל וייסבורג

| --- | --- |

 מידע כללי
 מדינה:  ישראל ישראל
 ספורט
 ענף ספורט:  שחייה
 תת-ענף:  סגנון מעורב אישי   סגנון חזה
 מועדון:  מכבי חיפה
שמואל וייסבורג (נולד בשנת 2002) הוא שחיין ישראלי, אלוף ישראל (2023 ו-2024) במשחה ל-400 מטר מעורב אישי ואלוף ישראל (2024) במשחה ל-200 מטר מעורב אישי.
ביוגרפיה

וייסבורג מתאמן בקבוצת מכבי חיפה.
ביוגרפיה > 2022

באליפות ישראל שנערכה בווינגייט בתחילת אוגוסט 2023 הוא זכה ב-2 מדליות, כסף וארד. מדליית כסף במשחה ל-400 מטר מעורב אישי בשיא אישי חדש של 4:29.23 דקות, אחרי איתן בן שטרית מירושלים רבתי (4:19.07 דקות) ולפני ג'ואי לווי ממכבי כפר המכביה (4:39.89 דקות) ומדליית ארד במשחה ל-200 מטר מעורב אישי בשיא אישי חדש של 2:05.09 דקות, אחרי יעקב טומרקין ממכבי אשדוד (2:02.09 דקות) ואיתן בן שטרית (2:02.17 דקות). נוסף לכך, הוא סיים במקום רביעי במשחה ל-200 מטר חזה בשיא איש חדש של 2:19.46 דקות.
ביוגרפיה > 2023

בתחרות "גביע האיגוד" שנערכה באפריל 2023 הוא זכה ב-3 מדליות, אחת מכל סוג. מדליית זהב במשחה ל-400 מטר מעורב אישי בשיא אישי חדש של 4:25.62 דקות, מדליית כסף במשחה ל-200 מטר מעורב אישי בשיא אישי חדש של 2:04.84 דקות ומדליית ארד במשחה ל-200 מטר חזה בשיא אישי חדש של 2:18.88 דקות.
ביוגרפיה > 2023 > אלוף ישראל

באליפות ישראל שנערכה בווינגייט בתחילת יוני אותה שנה הוא זכה במדליית זהב אישית במשחה ל-400 מטר מעורב אישי בתוצאה של 4:28.04 דקות, לפני ג'ואי לווי ממכבי ראשון לציון (4:32.94 דקות) ורון מקדונסקי מהפועל ירושלים (4:38.27 דקות). נוסף לכך, הוא סיים במקום חמישי במשחה ל-50 מטר חזה בשיא אישי חדש של 28.78 שניות ופעמיים במקום שישי במשחה ל-200 מטר חזה בשיא אישי חדש של 2:18.80 דקות ובמשחה ל-200 מטר מעורב אישי בתוצאה של 2:04.58 דקות, בשלב חצי הגמר הוא קבע שיא אישי חדש של 2:03.77 דקות.
ביוגרפיה > 2024

באליפות ישראל שנערכה בווינגייט בתחילת אוגוסט 2024 הוא זכה ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בתוצאה של 2:01.74 דקות, לפני איתן בן שטרית (2:01.80 דקות) ואלכסיי גליבינסקי מהפועל ירושלים (2:03.95 דקות) ובמשחה ל-400 מטר מעורב אישי בתוצאה של 4:22.92 דקות, לפני איתן בן שטרית (4:28.90 דקות) ויהב חלג ממכבי קריית אונו (4:29.83 דקות). מדליית כסף במשחה ל-200 מטר חזה בתוצאה של 2:14.23 דקות, אחרי יהונתן רום (2:13.16 דקות) ולפני רון פולונסקי (2:15.51 דקות), חבריו לקבוצה.
ביוגרפיה > 2024 > שיאן ישראל בבריכת 25 מטר

באליפות ישראל (בריכת 25 מטר) שנערכה בווינגייט בסוף דצמבר זכה ב-3 מדליות, 2 זהב ו-1 כסף. מדליות זהב במשחה ל-200 מטר מעורב אישי בשיא אישי חדש של 1:58.25 דקות, לפני מייק מרדר מירושלים רבתי (1:59.48 דקות) ולב שטיינברג מהפועל אילת (2:01.73 דקות) ובמשחה ל-400 מטר מעורב אישי בשיא אישי חדש של 4:10.96 דקות, לפני יהב חלג ממכבי א.ס. רמת השרון (4:15.54 דקות) וג'ואי לווי (4:18.91 דקות). מדליית כסף במשחה ל-200 מטר חזה בשיא אישי חדש של 2:07.66 דקות, אחרי יהונתן יצחקי (2:06.76 דקות) ולפני דניאל יוסיפוב מהפועל אולימפ נתניה (2:07.69 דקות).
שיאים אישיים > בריכה אולימפית

200 מטר חזה: 2:14.23 דקות (2024)
200 מטר מעורב אישי: 2:01.74 דקות (2024)
400 מטר מעורב אישי: 4:22.92 דקות (2024)
שיאים אישיים > בריכת 25 מטר

200 מטר חזה: 2:07.66 דקות (2024)
200 מטר מעורב אישי: 1:58.25 דקות (2024)
400 מטר מעורב אישי: 4:10.96 דקות (2024)
מפעיל (בקרה)

מַפְעִיל (לפעמים: אַקְטוּאָטוֹר, מאנגלית: Actuator) הוא רכיב של מכונה או מערכת בקרה אשר שולט בהנעה של מנגנון או מערכת מכנית, למשל על ידי פתיחת שסתום או הפעלה של מעצור.
מפעיל דורש אות בקרה (אנ') ומקור אנרגיה. אות הבקרה הוא באנרגיה נמוכה יחסית ויכול להיות מתח או זרם חשמלי, לחץ נוזלי פנאומטי או הידראולי, או אפילו כוח אנושי (למשל הזזה של הגה או ידית). מקור האנרגיה המזין את המפעיל עשוי להיות חשמלי, כגון סוללה או מתח רשת, או מכני, כגון לחץ הידראולי או פנאומטי. בהתאם לאות הבקרה שהמפעיל מקבל, הוא ממיר את האנרגיה של המקור לתנועה מכנית. מפעילים הם רכיבים הכרחיים במערכות אוטומציה או בקרה אוטומטית.
מפעיל הוא מנגנון שבאמצעותו מערכת בקרה פועלת לביצוע פעולה או משימה. מערכת הבקרה יכולה להיות פשוטה (מערכת מכנית או אלקטרונית קבועה), ממוחשבת (למשל מנהל מדפסת, מערכת בקרת רובוט), אנושית (למשל אדם המשיט סירה), או מסוגים אחרים.
סוגי מפעילים > מפעיל הידראולי

מפעיל הידראולי משתמש בכוח הידראולי כדי ליצור פעולה מכנית. התנועה המכנית נותנת תפוקה במונחים של תנועה ליניארית, סיבובית או תנודה. מכיוון שכמעט בלתי אפשרי לדחוס נוזלים, מפעיל הידראולי יכול להמיר כוח קטן הפועל על שטח גדול לכוח גדול הפועל על שטח קטן. החיסרון של מפעילים כאלה זו הוא התאוצה המוגבלת שלהם.
מפעיל הידראולי מורכב לרוב מצינור גלילי שלאורכו יכולה להחליק בוכנה. המונח פעולה בודדת משמש כאשר לחץ הנוזל מופעל רק על צד אחד של הבוכנה. המפעיל מניע את בוכנה בכיוון אחד בלבד, קפיץ משמש לעיתים קרובות כדי לדחוף את הבוכנה בכיוון ההפוך. המונח פעולה כפולה משמש כאשר מופעל לחץ על כל צד של הבוכנה; כל הבדל בכוח בין שני הצדדים של הבוכנה מזיז את הבוכנה לצד זה או אחר.
סוגי מפעילים > מפעיל פניאומטי

מפעילים פניאומטיים (המופעלים בלחץ אוויר) מאפשרים להפיק כוחות ניכרים משינויי לחץ קטנים יחסית. אנרגיה פניאומטית היא שימושית עבור בקרת מנועים כיוון שניתן להפעיל אותה במהירות בהתנעה ובעצירה, וכיוון שאין צורך לאחסן את מקור הכוח ברזרבה לפעולה. בנוסף, מפעילים פנאומטיים זולים יותר, ולעיתים חזקים יותר ממפעילים אחרים. לחץ אוויר משמש לעיתים קרובות יחד עם שסתומים להזזת דיאפרגמות כדי להשפיע על זרימת האוויר דרך השסתום.
היתרון של מפעילים פנאומטיים הוא ברמת הכוח הגבוהה הזמינה בנפח קטן יחסית. החיסרון העיקרי של הטכנולוגיה הוא הצורך במערכת אוויר דחוס המורכבת ממספר רכיבים כגון מדחסים, מאגרים, פילטרים, מייבשים, תתי מערכות לטיפול באוויר, שסתומים, צינורות ועוד, דבר שהופך את הטכנולוגיה לבלתי יעילה מבחינה אנרגטית. הפסדי האנרגיה במערכות פניאומטיות יכולים להגיע עד 95%.
סוגי מפעילים > מפעיל חשמלי

ניתן לסווג מפעילים חשמליים לקבוצות הבאות:
סוגי מפעילים > מפעיל חשמלי > מפעיל אלקטרומכני (EMA)

מפעיל אלקטרומכני ממיר כוח המופעל על ידי אלקטרומגנט (לדוגמה סיבוב של מנוע חשמלי) לתנועה. ניתן להמיר תנועה סיבובית לתנועה קווית באמצעות מנגנון כגון רצועה (ציר הנעה של חגורה עם מנוע צעד (Stepper motor) או סרוו) או בורג. תנועה קווית במסלול קצר ניתן ליצור על ידי סולנואיד.
היתרונות העיקריים של מפעילים אלקטרומכניים הם רמת הדיוק הטובה יחסית שלהם ביחס לפניאומטיקה, מחזור החיים הארוך האפשרי שלהם והתחזוקה המועטת הנדרשת. הם מאפשרים כוח גבוה יחסית, בסדר גודל של 100 קילו-ניוטון. המגבלה העיקרית של מפעילים אלו היא המהירות הניתנת להשגה, הממדים והמשקל שלהם.
היישומים העיקריים של מפעילים כאלה הם במיכשור רפואי ובאוטומציה של מפעלים.
סוגי מפעילים > מפעיל חשמלי > מפעיל אלקטרו-הידראולי

במפעיל אלקטרו-הידראולי, המנוע החשמלי נשאר המניע העיקרי אך מספק מומנט להפעלת מאגר הידראולי המשמש לאחר מכן להעברת כוח הפעלה, בדומה לאופן שבו משתמשים במנוע דיזל במערכות הידראוליקה בציוד כבד.
אנרגיה חשמלית משמשת להפעלת ציוד כגון שסתומים מרובי-סיבובים, או ציוד בנייה וחפירה המופעל באמצעות חשמל.
סוגי מפעילים > מפעיל חשמלי > מפעיל MEMS

התקני MEMS מאפשרים שליטה מדויקת בתנועה של רכיבים זעירים. משמשים לדוגמה במקרני וידאו מודרניים ובתצוגות לייזר.
סוגי מפעילים > מפעיל חשמלי > מפעיל פיאזואלקטרי

מפעילים המבוססים על פיאזואלקטריות ומאפשרים תנועות קטנות ומדויקות, בדרך כלל במהירות נמוכה, כמו בראש ההדפסה של מדפסת הזרקת דיו.